|  |  |
| --- | --- |
| **ПРЕДУЗЕТНИЧКИ МЕНАЏМЕНТ НЕДЕЉНИ ПЛАН И ПРОГРАМ РАДА** | |
| **предавање** | **Наставна јединица** |
| **13.** 19.05.2020. | **Породично предузеће**  **4. Сукцесија у породичном предузећу**  **5. Пренос власништва** |
| **4. Сукцесија у породичном предузећу**  Основне фазе развоја породичног предузећа су:   1. Оснивач, купац или једини наследник у потпуности управља 2. Наследници, синови и кћери/браћа и сестре управљају, партнерство браће и сестара, инвестиционо партнерство браће и сестара 3. Рођаци, наследници браће и сестара преузимају, наслеђују их њихова деца, партнерство рођака, инвестиционо партнерство рођака (породична холдинг компанија и предузетнички ризични капитал.   Иако је сукцесија сложен процес и 70% породичних предузећа не доживи 2. фазу а од тог броја само 50% доживи 3. фазу – још увек мање од 35% има формални план управљачке сукцесије.  Услови за успешну сукцесију:   * Поседовање заједничких вредности у односу на људе, рад, посао... * Благовремено формулисање личних и породичних пословних циљева * Лидерски таленти потенцијалних наследника * Компетентност и спољно радно искуство потенцијалних наследника * Уравнотежен однос између утицаја у предузећу и способности наследника   Модел процеса сукцесије у породичном предузећу обухвата планирање следећих фаза:   1. Предпословна 2. Уводна 3. Уводно-функционална (улазак сукцесора) 4. Функционална 5. Напредна функционална (пренос вођства) 6. Рана сукцесија 7. Зрела сукцесија.   Овај модел редставља концепцијски приказ ефективног, плански вођеног процеса сукцесије и добре праксе сукцесије неких породичних предузећа.  **5. Пренос власништва**  Представља последњу и најсложенију фазу процеса сукцесије, јер у њој по правилу желе да учествују сви чланови породице независно од тога да ли настављају да активно учестују у породичном послу или не.  Пренос власништва обично прате два супродстављена захтева:   * Жеља родитеља да буду правични према деци * Економски интерес целе породице да се очува целина предузећа, критична маса капитала неопходна за успешно и конкурентно пословање.   Начини решавања ових захтева могу бити следећи:   * Родитељи располажу личном имовином (често нереално) * Подела дела фиксне имовине која се потом даје у закуп породичном предузећу, * Подела на личну имовину наследницима и на породично предузече активном сукцесору и пропратне комбинације.   Пореске импликације сваке опције требају се брижљиво размотрити.  **Литература**  Пауновић, Б. (2017). Предузетништво и управљање малим предузећем, Центар за издавачку делатност Економски факултет у Београду. Глава 7. Стр.148-156.  Студије случаја и чланци у часописима, књигама и на интернету | |